stanford-oval/wikipedia huggingface dataset:
ธรณีวิทยา
หน่วยงานด้านธรณีวิทยาในประเทศไทย > กรมทรัพยากรธรณี

กรมทรัพยากรธรณี เป็นหน่วยงานแรกของประเทศไทยที่มีการทำงานและการศึกษาด้านธรณีวิทยา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้มีพระบรมราชโองการ โปรดเกล้าโปรดกระหม่อม ให้ประกาศตั้ง กรมราชโลหกิจและภูมิวิทยา ขึ้นในกระทรวงเกษตราธิการ เมื่อวันที่ 1 มกราคม ร.ศ. 110 (พ.ศ. 2434) นับจนถึงขณะนี้ เป็นเวลา 117 ปีแล้ว และต่อมาได้ย้ายสังกัดไปขึ้นกับกระทรวงต่าง ๆ ตามยุคสมัย 6 กระทรวง คือ กระทรวงเกษตราธิราช กระทรวงมหาดไทย กระทรวงพระคลังมหาสมบัติ กระทรวงเศรษฐการ กระทรวงอุตสาหกรรม และกระทรวงพัฒนาการแห่งชาติ โดย ได้เปลี่ยนชื่อเป็น กรมทรัพยากรธรณี เมื่อครั้งสังกัด กระทรวงพัฒนาการแห่งชาติ ภายหลังจากการปฏิรูประบบราชการเมื่อวันที่ 3 ตุลาคม พ.ศ. 2545 กรมทรัพยากรธรณี ได้ย้ายมาสังกัด กระทรวงทรัพยากรธรรมชาติและสิ่งแวดล้อม เลขที่ 75/10 ถนนพระรามที่6 แขวงทุ่งพญาไท เขตราชเทวี กรุงเทพฯ 10400
หน่วยงานด้านธรณีวิทยาในประเทศไทย > ภาควิชาธรณีวิทยา จุฬาลงกรณ์มหาวิทยาลัย

เป็นหน่วยงานด้านการศึกษาแรกของประเทศไทยที่เปิดให้มีการเรียนการสอนด้านธรณีวิทยาในระดับมหาวิทยาลัยอย่างเป็นทางการ โดยเปิดทำการสอนมาตั้งแต่ปี พ.ศ. 2501 มีศาสตราจารย์ ดร. แถบ นีละนิธิ คณบดีคณะวิทยาศาสตร์ และรักษาการหัวหน้าภาควิชาธรณีวิทยา (สมัยนั้นเรียกแผนกวิชา) มีศาสตราจารย์ ดร. Th. H. F. Klompe ชาวฮอลันดา เป็นผู้ร่างหลักสูตร ร่วมกับกรมทรัพยากรธรณี (กรมโลหกิจเดิม) ต่อมาเมื่อวันที่ 14 กรกฎาคม พ.ศ. 2502 จึงได้รับอนุมัติจากสภามหาวิทยาลัยให้จัดตั้งเป็นภาควิชาธรณีวิทยาขึ้นในคณะวิทยาศาสตร์ จุฬาลงกรณ์มหาวิทยาลัย อย่างเป็นทางการ
แนวทางการเข้าศึกษาระดับปริญญาตรี

ผู้ที่จบการศึกษาในระดับมัธยมศึกษาตอนปลายมีความประสงค์จะเข้าศึกษาต่อ สาขาวิชาธรณีวิทยา จะต้องมี ความรอบรู้ในสาขาวิทยาศาสตร์ โดยเน้นวิชาคณิตศาสตร์ เคมี ฟิสิกส์ ชีววิทยา และสมัครสอบเข้าศึกษาได้โดยการสอบคัดเลือกบุคคลเข้าศึกษาต่อในสถาบันอุดมศึกษาของทบวงมหาวิทยาลัย มหาวิทยาลัยที่เปิดการเรียนการสอนในหลักสูตรปริญญาตรี ได้แก่
แนวทางการเข้าศึกษาระดับปริญญาตรี > หลักสูตรปริญญาวิทยาศาสตร์บัณฑิต (วท.บ.)

ภาควิชาธรณีวิทยา (Geology) คณะวิทยาศาสตร์ จุฬาลงกรณ์มหาวิทยาลัย
ภาควิชาธรณีวิทยา (Geological Sciences) คณะวิทยาศาสตร์ มหาวิทยาลัยเชียงใหม่
ภาควิชาเทคโนโลยีธรณี คณะเทคโนโลยี (Geotechnology) มหาวิทยาลัยขอนแก่น
สาขาวิชาธรณีศาสตร์ (Geosciences) คณะวิทยาศาสตร์ มหาวิทยาลัยมหิดล วิทยาเขตกาญจนบุรี
ภาควิชาวิทยาศาสตร์พื้นพิภพ (Earth Sciences) คณะวิทยาศาสตร์ มหาวิทยาลัยเกษตรศาสตร์
แนวทางการเข้าศึกษาระดับปริญญาตรี > หลักสูตรปริญญาวิศวกรรมศาสตร์ (วศ.บ.)

วิศวกรรมศาสตรบัณฑิต สาขาวิชาเทคโนโลยีธรณี (Geotechnology) สำนักวิชาวิศวกรรมศาสตร์ มหาวิทยาลัยเทคโนโลยีสุรนารี
แม้ว่าแต่ละมหาวิทยาลัยจะมีความหลากหลายในรายวิชาแตกต่างกันไป สังเกตได้จากชื่อของสาขาหรือภาควิชา แต่ทุกสถาบันข้างต้นจะให้ความรู้ในเนื้อหาหลักที่สำคัญของธรณีวิทยาแก่ผู้ศึกษาทุกคน รวมถึงการออกภาคสนาม ซึ่งเป็นส่วนหนึ่งของหลักสูตรการเรียนการสอน
แหล่งข้อมูลอื่น > ข้อมูลธรณีวิทยาประเทศไทย

ธรณีวิทยาประเทศไทย เก็บถาวร 2006-04-23 ที่ เวย์แบ็กแมชชีน จากเว็บไซต์ของกรมทรัพยากรธรณี กระทรวงทรัพยากรธรรมชาติและสิ่งแวดล้อม
แผนที่ธรณีวิทยาประเทศไทย มาตราส่วน 1:2,500,000 เก็บถาวร 2007-03-11 ที่ เวย์แบ็กแมชชีน จากเว็บไซต์ของกรมทรัพยากรธรณี กระทรวงทรัพยากรธรรมชาติและสิ่งแวดล้อม
คำอธิบายแผนที่ธรณีวิทยาประเทศไทย มาตราส่วน 1:2,500,000 เก็บถาวร 2007-03-11 ที่ เวย์แบ็กแมชชีน จากเว็บไซต์ของกรมทรัพยากรธรณี กระทรวงทรัพยากรธรรมชาติและสิ่งแวดล้อม
แหล่งข้อมูลอื่น > เว็บบอร์ดด้านธรณีวิทยาในประเทศไทย

เว็บบอร์ดถาม-ตอบ ความรู้ด้านธรณีวิทยา กรมทรัพยากรธรณี กระทรวงทรัพยากรธรรมชาติและสิ่งแวดล้อม เก็บถาวร 2006-06-22 ที่ เวย์แบ็กแมชชีน
เว็บบอร์ดประจำภาควิชาธรณีวิทยา จุฬาลงกรณ์มหาวิทยาลัย เก็บถาวร 2009-02-16 ที่ เวย์แบ็กแมชชีน
ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย
ภาควิชาธรณีวิทยา คณะวิทยาศาสตร์ มหาวิทยาลัยเชียงใหม่
ภาควิชาเทคโนโลยีธรณี คณะเทคโนโลยี มหาวิทยาลัยขอนแก่น เก็บถาวร 2005-10-18 ที่ เวย์แบ็กแมชชีน
ภาควิชาวิทยาศาสตร์พื้นพิภพ คณะวิทยาศาสตร์ มหาวิทยาลัยเกษตรศาสตร์
สาขาวิชาเทคโนโลยีธรณี คณะวิศวกรรมศาสตร์ มหาวิทยาลัยเทคโนโลยีสุรนารี
กรมทรัพยากรธรณี เก็บถาวร 2005-08-28 ที่ เวย์แบ็กแมชชีน กระทรวงทรัพยากรธรรมชาติและสิ่งแวดล้อม
กรมทรัพยากรน้ำบาดาล เก็บถาวร 2008-12-19 ที่ เวย์แบ็กแมชชีน กระทรวงทรัพยากรธรรมชาติและสิ่งแวดล้อม
กรมเชื้อเพลิงธรรมชาติ กระทรวงพลังงาน
วิทยาศาสตร์น่ารู้  เก็บถาวร 2005-08-07 ที่ เวย์แบ็กแมชชีน โดย ศ.ดร.สุทัศน์ ยกส้าน
โครงการลีซ่า โครงการเรียนรู้เรื่องวิทยาศาสตร์โลกและอวกาศ โดยหอดูดาวเกิดแก้ว สนับสนุนโดยสำนักงานกองทุนสนับสนุนการวิจัย
วิชาการธรณีไทย/www.geothai.net แหล่งรวมความรู้ทางธรณีวิทยาเพื่อคนไทย
ธรณีกาลในแผนผังเชิงนาฬิกาแสดงระยะเวลาสัมพันธ์ของแต่ละช่วงยุคในช่วงธรณีประวัติ
แผนที่ธรณีวิทยาประเทศไทย
สัญลักษณ์ของภาควิชาธรณีวิทยา จุฬาลงกรณ์มหาวิทยาลัย เป็นรูปของบรรพชีวินแอมโมไนต์และค้อนธรณีวิทยา
สุสานหลวง วัดราชบพิธสถิตมหาสีมารามราชวรวิหาร

| --- | --- |
ทางเข้าสุสานหลวง
รายละเอียด
ก่อตั้ง: พ.ศ. 2440
ที่ตั้ง: วัดราชบพิธสถิตมหาสีมาราม แขวงวัดราชบพิธ เขตพระนคร กรุงเทพมหานคร
ประเทศ: ประเทศไทย
ชนิด: สุสานหลวง
จำนวนหลุมศพ: 13 อนุสาวรีย์
จำนวนร่างที่ฝัง: 9 พระองค์
จำนวนร่างที่เผา: 212 พระองค์


 โบราณสถานที่ขึ้นทะเบียนโดยกรมศิลปากร
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: วัดราชบพิธสถิตมหาสีมาราม
เลขอ้างอิง: 0000007
 
 
 
สุสานหลวงวัดราชบพิธ (อนุสรณ์สถานเจดีย์ทอง 4 องค์)
แผนผังสุสานหลวง แสดงที่ตั้งของอนุสาวรีย์ต่างๆ
วัดราชบพิธสถิตมหาสีมารามราชวรวิหารเป็นพระอารามหลวงชั้นเอก (ราชวรวิหาร) ประจำรัชกาลพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งพระบรมราชจักรีวงศ์ ซึ่งมิเพียงคงความวิจิตรงดงามในเชิงสถาปัตยกรรมไทยแบบพระราชนิยมแห่งหนึ่งในกรุงรัตนโกสินทร์แล้ว พระอารามนี้ยังประกอบด้วยเขตสุสานหลวงจุฬาลงกรณ์ราชสันตติวงศ์ อันเป็นบริเวณเฉพาะที่นับเนื่องด้วยราชสกุลและสายสัมพันธ์แห่งพระบาทสมเด็จพระจุลจอมเกล้าเจ้าอยู่หัว
สุสานหลวง วัดราชบพิธสถิตมหาสีมารามราชวรวิหารเป็นสุสานที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้น ด้วยมีพระราชประสงค์จะให้ผู้ที่มีความรักใคร่ห่วงใยอย่างใกล้ชิดคือ พระมเหสี เจ้าจอมมารดา และพระราชโอรส พระราชธิดา ได้อยู่รวมกันหลังจากที่ได้ล่วงลับไปแล้ว ในทั่วไปจะเป็นการสร้างอนุสาวรีย์ของพระมเหสีและเจ้าจอมมารดา เพื่อให้ลูกได้อยู่รวมกับแม่หรืออย่างน้อยในบ้านของแม่ เว้นแต่ในกรณีที่พระราชโอรสหรือพระราชธิดาสิ้นพระชนม์ก่อนพระมารดาก็สร้างอนุสาวรีย์ของพระเจ้าลูกเธอพระองค์นั้นไปก่อน
ประวัติสุสานหลวง

พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้พระเจ้าบรมวงศ์เธอ กรมหมื่นภูธเรศธำรงศักดิ์ เป็นแม่กองก่อสร้างสุสานหลวงขึ้นในที่อุปจารชานกำแพงวัดด้านทิศตะวันตก (ติดกับถนนอัษฎางค์ ริมคลองคูเมืองเดิม นอกเขตกำแพงมหาสีมาธรรมจักรของวัด) ต่อมาเมื่อพระเจ้าบรมวงศ์เธอ กรมหมื่นภูธเรศธำรงศักดิ์ สิ้นพระชนม์ในปี พ.ศ. 2440 จึงทรงพระกรุณาโปรดเกล้าฯ ให้พระองค์เจ้านิลวรรณ เป็นแม่กองจัดทำสืบต่อมา อนุสาวรีย์ที่ทรงพระกรุณาโปรดเกล้าฯ ให้สร้างขึ้นเป็นที่บรรจุพระอัฐิ (กระดูก) และพระสรีรางคาร (เถ้ากระดูก) ไว้นั้นเพื่อเป็นพระบรมราชูทิศพระราชกุศลแก่พระบรมราชเทวี พระราชเทวี เจ้าจอมมารดา พระราชโอรสและพระราชธิดาในพระองค์ มีรูปแบบสถาปัตยกรรมต่าง ๆ กันทั้งพระเจดีย์ พระปรางค์ วิหารแบบไทย แบบขอม (ศิลปะปรางค์ลพบุรี) และแบบโกธิค โดยตั้งอยู่ในสวนซึ่งมีต้นลั่นทมและพุ่มพรรณไม้ต่าง ๆ ปลูกไว้อย่างสวยงาม อนุสาวรีย์ที่สำคัญคือ เจดีย์สีทอง 4 องค์ เรียงลำดับจากเหนือไปใต้ ซึ่งมีชื่อสอดคล้องกันดังนี้
สุนันทานุสาวรีย์ พระราชทานแก่สมเด็จพระนางเจ้าสุนันทากุมารีรัตน์ พระบรมราชเทวี
รังษีวัฒนา พระราชทานแก่สมเด็จพระนางเจ้าสว่างวัฒนา พระบรมราชเทวี (สมเด็จพระศรีสวรินทิราบรมราชเทวี พระพันวัสสาอัยยิกาเจ้า)
เสาวภาประดิษฐาน พระราชทานแก่สมเด็จพระนางเจ้าเสาวภาผ่องศรี พระบรมราชินีนาถ (สมเด็จพระศรีพัชรินทราบรมราชินีนาถ พระบรมราชชนนีพันปีหลวง)
สุขุมาลนฤมิตร์ พระราชทานแก่พระนางเจ้าสุขุมาลมารศรี พระราชเทวี (สมเด็จพระปิตุจฉาเจ้า สุขุมาลมารศรี พระอัครราชเทวี)
นอกจากนี้ยังมีอนุสาวรีย์ที่สำคัญอื่น ๆ ประดิษฐานอยู่ในสุสานหลวงวัดราชบพิธสถิตมหาสีมารามด้วย เช่น พระปรางค์สามยอดแบบลพบุรี (สายราชสกุลยุคล) อนุสาวรีย์เจ้าดารารัศมี พระราชชายา วิหารน้อย (สายเจ้าคุณพระประยุรวงศ์ และเจ้าจอมมารดาโหมด) เป็นต้น สุสานหลวงในปัจจุบันมีจำนวนอนุสาวรีย์ทั้งหมด 34 องค์ และมีการจัดตั้งกองทุนสุสานหลวงวัดราชบพิธสถิตมหาสีมารามราชวรวิหารขึ้นมาดูแลรักษาสุสานหลวงให้มีความงดงามเพื่อชนรุ่นหลังได้เข้าชมต่อไป
อนุสรณ์สถานสำคัญ > สุนันทานุสาวรีย์

เป็นอาคารทรงสี่เหลี่ยม ย่อมุมไม้สิบสอง แต่ละด้านมีซุ้มเป็นจัตุรมุข ยอดสถูปประดับด้วยโมเสคทอง ประตูทั้งสี่ด้านเป็นไม้ปิดทองฝังลายกระจกสี ภายในบรรจุ
พระราชสรีรางคาร สมเด็จพระนางเจ้าสุนันทากุมารีรัตน์ พระบรมราชเทวี (10 พฤศจิกายน พ.ศ. 2403 - 31 พฤษภาคม พ.ศ. 2423 พระชนมายุ 20 พรรษา)
พระสรีรางคาร สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี (12 สิงหาคม พ.ศ. 2421 - 31 พฤษภาคม พ.ศ. 2423 พระชันษา 3 ปี)
อนุสรณ์สถานสำคัญ > รังษีวัฒนา

เป็นอาคารจัตรมุข ยอดสถูป มีมุขกระสันเชื่อมระหว่างกัน ตรงกลางเป็นสถูปขนาดใหญ่บุด้วยโมเสคสีทอง ส่วนสถูปย่อมกว่าอีก 3 องค์ทาด้วยสีขาว ภายในบรรจุพระอัฐิและพระสรีรางคารของพระราชโอรสและพระราชธิดาในสมเด็จพระนางเจ้าสว่างวัฒนา พระบรมราชเทวี (สมเด็จพระศรีสวรินทิราบรมราชเทวี พระพันวัสสาอัยยิกาเจ้า) รวมทั้งสมาชิกสายราชสกุลมหิดล ได้แก่
พระราชสรีรางคาร สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร (27 มิถุนายน พ.ศ. 2421 - 4 มกราคม พ.ศ. 2437 พระชนมายุ 16 พรรษา)
พระศพ สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารี  (21 เมษายน พ.ศ. 2424 - 15 สิงหาคม พ.ศ. 2424 พระชันษา 4 เดือน)
พระสรีรางคาร สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ (9 มิถุนายน พ.ศ. 2425 - 17 มิถุนายน พ.ศ. 2442 พระชันษา 18 ปี)
พระสรีรางคาร สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร (16 เมษายน พ.ศ. 2427 - 15 กุมภาพันธ์ พ.ศ. 2481 พระชันษา 54 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี (19 กรกฎาคม พ.ศ. 2431 - 24 พฤษภาคม พ.ศ. 2441 พระชันษา 10 ปี)
พระศพ สมเด็จพระเจ้าบรมวงศ์เธอ เจ้าฟ้าหญิง (ยังไม่มีพระนาม) (9 พฤศจิกายน พ.ศ. 2436 - 16 พฤศจิกายน พ.ศ. 2436 สิ้นพระชนม์เมื่อพระชนมายุ 7 วัน)
พระราชสรีรางคาร สมเด็จพระมหิตลาธิเบศร อดุลยเดชวิกรม พระบรมราชชนก (1 มกราคม พ.ศ. 2434 - 24 กันยายน พ.ศ. 2472 พระชนมายุ 38 พรรษา) (ต้นราชสกุลมหิดล)
พระราชสรีรางคาร สมเด็จพระศรีนครินทราบรมราชชนนี (สังวาลย์ ชูกระมล; 21 ตุลาคม พ.ศ. 2443 - 18 กรกฎาคม พ.ศ. 2538 พระชนมายุ 94 พรรษา)
พระสรีรางคาร สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (6 พฤษภาคม พ.ศ. 2466 - 2 มกราคม พ.ศ. 2551 พระชันษา 84 ปี)
อนุสรณ์สถานสำคัญ > เสาวภาประดิษฐาน

เป็นอาคารจัตุรมุข ยอดสถูป สถูปองค์กลางมีขนาดใหญ่บุโมเสคสีทอง ส่วนองค์ซ้าย ขวาและหลังมีขนาดย่อมกว่า เป็นปูนเรียบ ตั้งอยู่บนฐานย่อมุมไม้สิบสอง มีมุขกระสันเชื่อมระหว่างกัน ที่องค์กลางมีซุ้มยื่นออกมาเป็นทางเข้า ประตูไม้ปิดทองฝังลายกระจกสีคล้ายสเตนกลาส (Stained glass) ภายในบรรจุพระสรีรางคารพระราชโอรสและพระราชธิดาในสมเด็จพระนางเจ้าเสาวภาผ่องศรี พระบรมราชินีนาถ (สมเด็จพระศรีพัชรินทราบรมราชินีนาถ พระบรมราชชนนีพันปีหลวง) รวมทั้งสมาชิกบางพระองค์ในสายราชสกุลจักรพงษ์ และสายราชสกุลจุฑาธุช ได้แก่
พระสรีรางคาร สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ (19 ธันวาคม พ.ศ. 2421 - 27 สิงหาคม พ.ศ. 2430 พระชันษา 10 ปี)
สายพระบาทสมเด็จพระมงกุฎเกล้าเจ้าอยู่หัว รัชกาลที่ 6
พระสรีรางคาร สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในพระนางเจ้าสุวัทนา พระวรราชเทวี (24 พฤศจิกายน พ.ศ. 2468 - 27 กรกฎาคม พ.ศ. 2554 พระชนมายุ 85 พรรษา)
พระสรีรางคาร สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (8 กุมภาพันธ์ พ.ศ. 2424 - 22 พฤศจิกายน พ.ศ. 2430 พระชันษา 6 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ (3 มีนาคม พ.ศ. 2426 - 13 มิถุนายน พ.ศ. 2463 พระชันษา 37 ปี) (ต้นราชสกุลจักรพงษ์)
พระอังคาร พระเจ้าวรวงศ์เธอ พระองค์เจ้าจุลจักรพงษ์ (28 มีนาคม พ.ศ. 2451 - 30 ธันวาคม พ.ศ. 2506 พระชันษา 55 ปี)
อังคาร หม่อมเอลิซาเบธ จักรพงษ์ ณ อยุธยา (เอลิซาเบธ ฮันเตอร์; 29 พฤศจิกายน พ.ศ. 2458 - 27 พฤศจิกายน พ.ศ. 2514 อายุ 55 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ (27 พฤศจิกายน พ.ศ. 2428 - 31 พฤษภาคม พ.ศ. 2430 พระชันษา 3 ปี)
พระศพ สมเด็จพระเจ้าบรมวงศ์เธอ เจ้าฟ้าหญิง (ยังไม่มีพระนาม) (13 ธันวาคม พ.ศ. 2430 - สิ้นพระชนม์ในวันประสูติ)
พระสรีรางคาร สมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา (12 พฤษภาคม พ.ศ. 2432 - 9 กุมภาพันธ์ พ.ศ. 2467 พระชันษา 35 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (5 กรกฎาคม พ.ศ. 2435 - 8 กรกฎาคม พ.ศ. 2466 พระชันษา 32 ปี) (ต้นราชสกุลจุฑาธุช)
อังคาร หม่อมเจ้าบุญจิราธร จุฑาธุช พระชายา (ราชสกุลเดิม ชุมพล; 10 สิงหาคม พ.ศ. 2440 - 19 มีนาคม พ.ศ. 2523 พระชันษา 82 ปี)
พระอังคาร พระวรวงศ์เธอ พระองค์เจ้าสุทธสิริโสภา ในหม่อมลออ ศิริสัมพันธ์ (16 ธันวาคม พ.ศ. 2464 - 2 กุมภาพันธ์ พ.ศ. 2541 พระชันษา 77 ปี)
พระอังคาร พระวรวงศ์เธอ พระองค์เจ้าวรานนท์ธวัช ในหม่อมระวี ไกยานนท์ (19 สิงหาคม พ.ศ. 2465 - 15 กันยายน พ.ศ. 2533 พระชันษา 68 ปี)
อนุสรณ์สถานสำคัญ > สุขุมาลนฤมิตร์

เป็นอาคารทรงสี่เหลี่ยม ย่อมุมไม้สิบสองเป็นฐาน และมีซุ้มทิศเหมือนจัตุรมุข แต่ยาวไม่เท่ากัน ตอนบนเป็นสถูปบุด้วยโมเสคสีทอง ประตูและหน้าต่างเป็นบานไม้ปิดทองฝังลายกระจกสี ภายในบรรจุพระราชสรีรางคารของพระนางเจ้าสุขุมาลมารศรี พระราชเทวี (สมเด็จพระปิตุจฉาเจ้า สุขุมาลมารศรี พระอัครราชเทวี) พระประยูรญาติ และพระราชโอรสธิดา รวมทั้งสมาชิกสายราชสกุลบริพัตร ได้แก่
อัฐิ เจ้าคุณจอมมารดาสำลี ในรัชกาลที่ 4 (พ.ศ. 2378 - 21 มกราคม พ.ศ. 2443 อายุ 65 ปี)
พระอังคาร พระเจ้าบรมวงศ์เธอ พระองค์เจ้าบุษบงเบิกบาน (1 มีนาคม พ.ศ. 2402 - 6 มิถุนายน พ.ศ. 2419 พระชันษา 17 ปี)
พระราชสรีรางคาร สมเด็จพระปิตุจฉาเจ้า สุขุมาลมารศรี พระอัครราชเทวี (10 พฤษภาคม พ.ศ. 2404 - 9 กรกฎาคม พ.ศ. 2470 พระชนมายุ 66 พรรษา)
พระสรีรางคาร สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ สุขุมขัติยกัลยาวดี กรมหลวงศรีรัตนโกสินทร (14 กันยายน พ.ศ. 2420 - 2 มกราคม พ.ศ. 2465 พระชันษา 45 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต (29 มิถุนายน พ.ศ. 2424 - 18 มกราคม พ.ศ. 2487 พระชันษา 64 ปี) (ต้นราชสกุลบริพัตร)
อังคาร หม่อมเจ้าประสงค์สม บริพัตร พระชายา (ราชสกุลเดิม ไชยันต์; 19 ธันวาคม พ.ศ. 2429 - 21 มิถุนายน พ.ศ. 2499 พระชันษา 70 ปี)
พระอังคาร พระเจ้าวรวงศ์เธอ กรมหมื่นนครสวรรค์ศักดิพินิต (5 ธันวาคม พ.ศ. 2447 - 15 กันยายน พ.ศ. 2502 พระชันษา 55 ปี)
อังคาร หม่อมเจ้ามารศีสุขุมพันธุ์ บริพัตร (25 สิงหาคม พ.ศ. 2474 - 8 กรกฎาคม พ.ศ. 2556 พระชันษา 81 ปี)
พระอังคาร พระเจ้าวรวงศ์เธอ พระองค์เจ้าศิริรัตนบุษบง (4 มกราคม พ.ศ. 2449 - 6 กรกฎาคม พ.ศ. 2533 พระชันษา 85 ปี)
พระอังคาร พระเจ้าวรวงศ์เธอ พระองค์เจ้าสุทธวงษวิจิตร (16 มีนาคม พ.ศ. 2450 - 20 กุมภาพันธ์ พ.ศ. 2546 พระชันษา 96 ปี)
พระอังคาร พระเจ้าวรวงศ์เธอ พระองค์เจ้าพิสิฐสบสมัย (21 กันยายน พ.ศ. 2451 - 23 กุมภาพันธ์ พ.ศ. 2517 พระชันษา 66 ปี)
อัฐิหม่อมราชวงศ์หญิงพิลาศลักษณ์ (กิติยากร) บุณยะปานะ (22 สิงหาคม พ.ศ. 2483 - 24 กันยายน พ.ศ. 2540 อายุ 57 ปี)
พระอังคาร พระเจ้าวรวงศ์เธอ พระองค์เจ้าจุไรรัตนศิริมาน (21 ธันวาคม พ.ศ. 2452 - 24 พฤศจิกายน พ.ศ. 2543 พระชันษา 90 ปี)
พระอังคาร พระเจ้าวรวงศ์เธอ พระองค์เจ้าจันทรกานตมณี (24 กันยายน พ.ศ. 2455 - 30 ธันวาคม พ.ศ. 2520 พระชันษา 65 ปี)
พระศพ พระเจ้าวรวงศ์เธอ พระองค์เจ้าหญิง (ยังไม่มีพระนาม) (12 กุมภาพันธ์ พ.ศ. 2461 - 4 ธันวาคม พ.ศ. 2462 พระชันษา 2 ปี)
พระอังคาร พระเจ้าวรวงศ์เธอ พระองค์เจ้าปรียชาติสุขุมพันธุ์ (4 มิถุนายน พ.ศ. 2463 - 29 พฤษภาคม พ.ศ. 2465 พระชันษา 3 ปี)
พระอังคารพระวรวงศ์เธอ พระองค์เจ้าสุขุมาภินันท์ ในหม่อมสมพันธุ์ ปาลกะวงศ์ ณ อยุธยา (15 พฤศจิกายน พ.ศ. 2465 - 10 เมษายน พ.ศ. 2546 พระชันษา 80 ปี)
พระสรีรางคาร พระเจ้าบรมวงศ์เธอ กรมหลวงทิพยรัตนกิริฏกุลินี (13 พฤษภาคม พ.ศ. 2407 - 18 กรกฎาคม พ.ศ. 2501 พระชันษา 94 ปี)
อนุสรณ์สถานอื่น ๆ > อนุสาววรีย์เจ้าจอมมารดาแส

เป็นสถาปัตยกรรมแบบโกธิค โครงก่ออิฐถือปูน พื้นและบันไดปูด้วยหินอ่อน บนฐานตกแต่งด้วยหินเป็นภูเขา บรรจุสรีรางคารของเจ้าจอมมารดาแส ในรัชกาลที่ 5 และพระธิดา ได้แก่
อัฐิ เจ้าจอมมารดาแส ในรัชกาลที่ 5 (พ.ศ. 2411 - 14 ตุลาคม พ.ศ. 2468 อายุ 57 ปี)
พระศพ พระเจ้าบรมวงศ์เธอ พระองค์เจ้าเขจรจิรประดิษฐ์ (23 กรกฎาคม - 7 ตุลาคม พ.ศ. 2431 พระชันษา 3 เดือน)
พระอังคาร พระเจ้าบรมวงศ์เธอ พระองค์เจ้าอัพภันตรีปชา (31 ตุลาคม พ.ศ. 2432 - 18 กุมภาพันธ์ พ.ศ. 2477 พระชันษา 45 ปี)
พระอังคาร พระเจ้าบรมวงศ์เธอ พระองค์เจ้าทิพยาลังการ (17 มกราคม พ.ศ. 2433 - 4 มิถุนายน พ.ศ. 2475 พระชันษา 41 ปี)
อนุสรณ์สถานอื่น ๆ > อนุสาวรีย์พระเจ้าบรมวงศ์เธอ พระองค์เจ้าอรองค์อรรคยุพา

เป็นรูปทรงปรางค์ ยอดปรางค์ตั้งอยู่บนฐานสูง ทำด้วยหินอ่อนสีเทาขาวล้วน ประกอบกัน 4 ด้าน โดยประกบเข้ามุม ภายในบรรจุพระสรีรางคการของ
พระอังคาร พระเจ้าบรมวงศ์เธอ พระองค์เจ้าอรองค์อรรคยุพา ในเจ้าจอมมารดาโหมด บุนนาค (27 ตุลาคม พ.ศ. 2425 - 20 กุมภาพันธ์ พ.ศ. 2426 พระชันษา 4 เดือน)
อนุสรณ์สถานอื่น ๆ > เหมอนุสรณ์

เป็นรูปทรงคล้ายแท่นจารึก ตั้งบนฐานสี่เหลี่ยมกว้าง โครงก่ออิฐถือปูน ผิวทำหินล้าง จารึกอักษรบนแผ่นหินอ่อน ฐานประดับด้วยหินใหญ่ ภายในบรรจุสรีรางคารของเจ้าจอมมารดาเหม ในรัชกาลที่ 5 และพระธิดา
อัฐิ เจ้าจอมมารดาเหม ในรัชกาลที่ 5 (21 กันยายน พ.ศ. 2407 - 9 กรกฎาคม พ.ศ. 2474 อายุ 67 ปี)
พระอังคาร พระเจ้าบรมวงศ์เธอ พระองค์เจ้าเหมวดี (12 มกราคม พ.ศ. 2435 - 17 ตุลาคม พ.ศ. 2515 พระชันษา 80 ปี)
อนุสรณ์สถานอื่น ๆ > อนุสาวรีย์เจ้าจอมมารดาย้อย

ลักษณะคล้ายแจกันทรงจีบกลีบดอกบัว ปักดอกบัว ตั้งบนฐานสูงรูปห้าเหลี่ยม และมีจารึกอักษรบนแผ่นหินอ่อน ภายในบรรจุสรีรางคารของเจ้าจอมมารดาหม่อมราชวงศ์ย้อย ในรัชกาลที่ 5 และพระธิดา
อัฐิ เจ้าจอมมารดาหม่อมราชวงศ์ย้อย ในรัชกาลที่ 5 (14 มิถุนายน พ.ศ. 2398 - 19 เมษายน พ.ศ. 2438 อายุ 41 ปี)
พระอังคาร พระเจ้าบรมวงศ์เธอ พระองค์เจ้าอรพินทุ์เพ็ญภาค (27 เมษายน พ.ศ. 2416 - 26 มกราคม พ.ศ. 2478 พระชันษา 63 ปี)
อนุสรณ์สถานอื่น ๆ > อนุสาวรีย์พระราชธิดาองค์ที่ 84

เป็นเสากลม ตอนล่างประดับด้วยลวดบัวและลายปูนปั้นเป็นรูปดอกไม้ อยู่บนฐานสี่เหลี่ยม หัวเสาเป็นเหลี่ยมตั้งรูปปั้นคล้ายโถคลุมด้วยผืนผ้า ภายในบรรจุพระศพของพระธิดาองค์ที่ 84 อันประสูติแต่เจ้าจอมมารดาหม่อมราชวงศ์จิ๋ว ในรัชกาลที่ 5
พระศพ พระเจ้าบรมวงศ์เธอ พระองค์เจ้า (ยังไม่มีพระนาม) (13 ธันวาคม พ.ศ. 2435 - 25 มกราคม พ.ศ. 2436 พระชันษา 43 วัน)
อนุสรณ์สถานอื่น ๆ > อนุสาวรีย์พระเจ้าบรมวงศ์เธอ พระองค์เจ้าอิศริยาภรณ์

เป็นหอโล่ง 2 ชั้น รูปสี่เหลี่ยม มีลวดบัวตกแต่งแบบยุโรป ที่ฐานส่วนชั้นที่สองมีลายปูนปั้นเฟื่องห้อย หลังคากลมทรงโดม ภายในบรรจุพระอังคารของ
พระอังคาร พระเจ้าบรมวงศ์เธอ พระองค์เจ้าอิศริยาภรณ์ ในเจ้าจอมมารดาหม่อมราชวงศ์เกสร สนิทวงศ์ (21 ตุลาคม พ.ศ. 2431 - 22 กันยายน พ.ศ. 2435 พระชันษา 4 ปี)
อนุสรณ์สถานอื่น ๆ > เอี่ยมอนุสรณ์ 2495

เป็นรูปทรงสี่เหลี่ยมตัดมุมเป็นแปดเหลี่ยมด้านไม่เท่า ฐานตอนล่างประดับด้วยหินก้อนใหญ่ ตอนกลางทำผิวหินล้างติดแผ่นจารึกหินอ่อน ตอนบนคล้ายใบเสมาหินล้าง ติดลายปูนปั้นเป็นรูปพวงมาลา ภายในบรรจุ
อัฐิ เจ้าจอมเอี่ยม ในรัชกาลที่ 5 (12 พฤษภาคม พ.ศ. 2416 - 22 มีนาคม พ.ศ. 2495 อายุ 79 ปี)
อนุสรณ์สถานอื่น ๆ > อนุสาวรีย์เจ้าจอมมารดาตลับ

เป็นรูปสี่เหลี่ยมเรียงซ้อนเป็นสามชั้น ตรงกลางมีช่องว่างสำหรับบรรจุและตั้งเครื่องสักการะ ภายในบรรจุสรีรางคารของเจ้าจอมมารดาตลับ ในรัชกาลที่ 5 พระโอรสและธิดา รวมทั้งสมาชิกสายราชสกุลรพีพัฒน์
อัฐิ เจ้าจอมมารดาตลับ ในรัชกาลที่ 5 (ประมาณปี พ.ศ. 2395 - 9 มิถุนายน พ.ศ. 2472 อายุ 76 ปี)
พระอังคาร พระเจ้าบรมวงศ์เธอ พระองค์เจ้าอัจฉรพรรณีรัชกัญญา (7 กรกฎาคม พ.ศ. 2415 - 15 พฤศจิกายน พ.ศ. 2453 พระชันษา 38 ปี)
พระอังคาร พระเจ้าบรมวงศ์เธอ กรมหลวงราชบุรีดิเรกฤทธิ์ (21 ตุลาคม พ.ศ. 2417 - 7 สิงหาคม พ.ศ. 2463 พระชันษา 46 ปี) (ต้นราชสกุลรพีพัฒน์)
อังคาร หม่อมอ่อน รพีพัฒน์ ณ อยุธยา (พ.ศ. 2420 - 4 พฤษภาคม พ.ศ. 2478 อายุ 58 ปี)
อังคาร หม่อมเจ้าพิมพ์รำไพ รพีพัฒน์ (18 มกราคม พ.ศ. 2440 - 22 กุมภาพันธ์ พ.ศ. 2510 พระชันษา 70 ปี)
อังคาร หม่อมเจ้าไขแสงรพี รพีพัฒน์ (29 ตุลาคม พ.ศ. 2442 - 19 ตุลาคม พ.ศ. 2521 พระชันษา 79 ปี)
อังคาร หม่อมราชวงศ์ศักดิ์รพี รพีพัฒน์ ในหม่อมหลวงหญิงสุมิตรา สุทัศน์ (22 มกราคม พ.ศ. 2482 - 30 กันยายน พ.ศ. 2540 อายุ 58 ปี)
อังคาร หม่อมเจ้าสุรีย์ประภา รพีพัฒน์ (16 เมษายน พ.ศ. 2444 - 19 กุมภาพันธ์ พ.ศ. 2513 พระชันษา 69 ปี)
อังคาร หม่อมเจ้าวิมวาทิตย์ รพีพัฒน์ (25 ธันวาคม พ.ศ. 2445 - 29 ธันวาคม พ.ศ. 2501 พระชันษา 56 ปี)
อังคาร หม่อมเจ้าวินิตา รพีพัฒน์ ชายา (ราชสกุลเดิม กิติยากร; 12 ธันวาคม พ.ศ. 2456 - 6 มีนาคม พ.ศ. 2541 พระชันษา 85 ปี)
อัฐิ หม่อมเจ้าชวลิตโอภาส รพีพัฒน์ (11 กุมภาพันธ์ พ.ศ. 2446 - 18 มิถุนายน พ.ศ. 2475 พระชันษา 29 ปี)
อัฐิ หม่อมเจ้าอากาศดำเกิง รพีพัฒน์ (19 พฤศจิกายน พ.ศ. 2448 - 18 พฤษภาคม พ.ศ. 2475 พระชันษา 27 ปี)
อังคาร หม่อมเจ้าเพลิงนภดล รพีพัฒน์ (30 ธันวาคม พ.ศ. 2449 - 22 กรกฎาคม พ.ศ. 2528 พระชันษา 79 ปี)
อังคาร หม่อมเจ้าถกลไกวัล รพีพัฒน์ (2 มกราคม พ.ศ. 2451 - 16 กันยายน พ.ศ. 2523 พระชันษา 72 ปี)
อังคาร หม่อมตลับ รพีพัฒน์ ณ อยุธยา (ตลับ ศรีโรจน์; 21 กันยายน พ.ศ. 2457 - 26 เมษายน พ.ศ. 2541 อายุ 84 ปี)
อังคาร หม่อมเจ้ารวิพรรณไพโรจน์ รพีพัฒน์ (5 กันยายน พ.ศ. 2455 - 18 กุมภาพันธ์ พ.ศ. 2531 พระชันษา 82 ปี)
อังคาร หม่อมราชวงศ์ดิเรกฤทธิ์ รพีพัฒน์ ในหม่อมเพ็ญศรี รพีพัฒน์ ณ อยุธยา (13 เมษายน พ.ศ. 2480 - 22 มีนาคม พ.ศ. 2540 อายุ 59 ปี)
อังคาร หม่อมเจ้าดวงทิพโชติแจ้งหล้า รพีพัฒน์ (11 ตุลาคม พ.ศ. 2457 - 4 มีนาคม พ.ศ. 2542 พระชันษา 85 ปี)
อังคาร หม่อมเจ้าทิตยาทรงกลด รพีพัฒน์ (21 พฤษภาคม พ.ศ. 2459 - 5 กรกฎาคม พ.ศ. 2553 พระชันษา 94 ปี)
อังคาร ท่านหญิงคันธรสรังษี แสงมณี ในหม่อมแดง (หม่อมเจ้าคันธรสรังษี รพีพัฒน์; 5 มีนาคม พ.ศ. 2459 - 23 พฤษภาคม พ.ศ. 2526 พระชันษา 67 ปี)
อัฐิ หม่อมราชวงศ์วุฒิรสรังษี วุฒิไชย ในหม่อมเจ้าทรงวุฒิไชย วุฒิไชย (2 ตุลาคม พ.ศ. 2480 - 19 พฤษภาคม พ.ศ. 2486 อายุ 6 ปี)
อังคาร ท่านหญิงรำไพศรีสอางค์ สนิทวงศ์ ในหม่อมราชวงศ์สอางค์ ปราโมช (หม่อมเจ้ารำไพศรีสอางค์ รพีพัฒน์; 17 กันยายน พ.ศ. 2462 - 4 เมษายน พ.ศ. 2543 พระชันษา 81 ปี)
อนุสรณ์สถานอื่น ๆ > อนุสาวรีย์เจ้าจอมแส

เป็นเสาสี่เหลี่ยมย่อมุม มีกระจังปูนปั้นตกแต่งทั้งส่วนฐานและตอนบน ส่วนบนสุดปั้นปูนเป็นรูปพานพุ่ม บรรจุ
อัฐิ เจ้าจอมแส ในรัชกาลที่ 5 (15 กุมภาพันธ์ พ.ศ. 2435 - 7 ตุลาคม พ.ศ. 2521 อายุ 86 ปี)
อนุสรณ์สถานอื่น ๆ > เอิบอนุสรณ์ 2487

รูปทรงแบบเดียวกับเอี่ยมอนุสรณ์ 2495 เป็นทรงสี่เหลี่ยมตัดมุมเป็นแปดเหลี่ยมด้านไม่เท่า ต่างกันที่ส่วนบนซึ่งคล้ายใบเสมาหินล้างที่มีส่วนบนไม่เป็นเหลี่ยม ภายในบรรจุ
อัฐิ เจ้าจอมเอิบ ในรัชกาลที่ 5 (22 เมษายน พ.ศ. 2422 - 11 สิงหาคม พ.ศ. 2487 อายุ 65 ปี)
อนุสรณ์สถานอื่น ๆ > อนุสาวรีย์สรีรนิธาน

เป็นสถาปัตยกรรมโกธิค โครงก่ออิฐถือปูน มีลวดบัวและลายปูนปั้นตกแต่งอย่างสวยงาม ภายในบรรจุอังคารของเจ้าจอมมารดาพร้อม ในรัชกาลที่ 5 และพระธิดา
อัฐิ เจ้าจอมมารดาพร้อม ในรัชกาลที่ 5 (ไม่ทราบปีเกิด - 8 กุมภาพันธ์ พ.ศ. 2441)
พระอังคาร พระเจ้าบรมวงศ์เธอ พระองค์เจ้าประภาพรรณพิไลย (13 สิงหาคม พ.ศ. 2428 - 8 กันยายน พ.ศ. 2491 พระชันษา 63 ปี)
พระอังคาร พระเจ้าบรมวงศ์เธอ พระองค์เจ้าประไพพรรณพิลาส (13 สิงหาคม พ.ศ. 2428 - 17 พฤศจิกายน พ.ศ. 2429 พระชันษา 1 ปี)
พระอังคาร พระเจ้าบรมวงศ์เธอ พระองค์เจ้าสมัยวุฒิวโรดม (13 กันยายน พ.ศ. 2431 - 9 ธันวาคม พ.ศ. 2432 พระชันษา 1 ปี)
พระอังคาร พระเจ้าบรมวงศ์เธอ พระองค์เจ้าวาปีบุษบากร (25 มิถุนายน พ.ศ. 2434 - 15 ธันวาคม พ.ศ. 2525 พระชันษา 91 ปี)
อนุสรณ์สถานอื่น ๆ > อนุสาวรีย์พระเจ้าบรมวงศ์เธอ พระองค์เจ้าลวาดวรองค์

เป็นเสาสี่เหลี่ยมประดับลวดลายปูนปั้น ที่ฐานมีลวดบัวปูน ตอนบนเป็นลายปูนปั้นแบบตะวันตก ภายในบรรจุ
พระอังคาร พระเจ้าบรมวงศ์เธอ พระองค์เจ้าลวาดวรองค์ ในเจ้าจอมมารดาเลื่อน นิยะวานนท์ (30 มีนาคม พ.ศ. 2434 - 5 ธันวาคม พ.ศ. 2436 พระชันษา 2 ปี)
อนุสรณ์สถานอื่น ๆ > อนุสาวรีย์เจ้าจอมมารดาแข

เป็นซุ้มหน้านาง ภายในช่องเสาโล่ง มีแท่นตั้งเครื่องสักการะ ด้านหลังทึบ ยกฐานสูงทำลวดบัวปูนปั้น ภายในบรรจุสรีรางคารของเจ้าจอมมารดาหม่อมราชวงศ์แข ในรัชกาลที่ 5 และพระธิดา
อัฐิ เจ้าจอมมารดาหม่อมราชวงศ์แข ในรัชกาลที่ 5 (ในปี พ.ศ. 2390 - 13 พฤษภาคม พ.ศ. 2469 อายุ 79 ปี)
พระอังคาร พระเจ้าบรมวงศ์เธอ พระองค์เจ้าผ่องประไพ (19 ธันวาคม พ.ศ. 2410 - 1 มีนาคม พ.ศ. 2485 พระชันษา 74 ปี)
อนุสรณ์สถานอื่น ๆ > อนุสาวรีย์พระราชชายา เจ้าดารารัศมี

เป็นหอสูงโล่ง 2 ชั้น หลังคาเป็นโดมแบบยุโรป โครงก่ออิฐฉาบปูน ทำลวดบัวและลายปูนปั้นตกแต่งงดงาม พื้นชั้นบนใส่ลูกกรงปูนปั้นโดยรอบ ภายในบรรจุพระสรีรางคารของเจ้าดารารัศมี พระราชชายา พระธิดา รวมถึงเจ้านายที่มีเชื้อสายจากเจ้านายฝ่ายเหนือ
พระอัฐิ เจ้าดารารัศมี พระราชชายา (26 สิงหาคม พ.ศ. 2416 - 9 ธันวาคม พ.ศ. 2476 พระชันษา 60 ปี)
พระอัฐิ และ พระอังคาร พระเจ้าบรมวงศ์เธอ พระองค์เจ้าวิมลนาคนพีสี (2 ตุลาคม พ.ศ. 2432 - 21 กุมภาพันธ์ พ.ศ. 2435 พระชันษา 4 ปี)
อังคาร ท่านผู้หญิงฉัตรสุดา วงศ์ทองศรี ในกรมพระกำแพงเพชรอัครโยธินและเจ้าลดาคำ ณ เชียงใหม่ (หม่อมเจ้าฉัตรสุดา ฉัตรชัย; 26 กุมภาพันธ์ พ.ศ. 2462 - 3 กันยายน พ.ศ. 2539 พระชันษา 77 ปี)
อนุสรณ์สถานอื่น ๆ > อนุสาวรีย์พระเจ้าบรมวงศ์เธอ พระองค์เจ้าโกมลเสาวมาล

เป็นแท่นอนุสาวรีย์หินอ่อนทั้งหมด ตอนบนเป็นแท่งคลุมด้วยผ้าและประดับด้วยมาลัยดอกไม้ศิลปะแบบตะวันตก ฝีมือแกะสลักหินอ่อนงดงามมาก ภายในบรรจุ
พระศพ พระเจ้าบรมวงศ์เธอ พระองค์เจ้าโกมลเสาวมาล ในเจ้าจอมมารดาวง เนตรายน (19 กันยายน พ.ศ. 2430 - 19 เมษายน พ.ศ. 2433 พระชันษา 3 ปี)